
Encephalomalacia  morbus  dicitur  ille,  quo  aut  major 
aut  minor  cerebri  pars,  normali  fibrosa  structura  amis- 
sa et  colore  plerumque  alienato,  est  emollita.  Valde 
iliffert  ab  illa  cerebri  mollitie,  quae  infantibus  est  pro- 
pria, quaeque  in  cadaveribus  illorum,  qui  typho,  animi 
morbis,  hydrope,  phthisi  aut  aliis  morbis  tabificis  sunt 
mortui,  haud  raro  invenitur.  Dum  in  illa  enim  fibrosa 
structura  plane  est  amissa,  in  hac,  quae  semper  totum 
occupat  cerebrum , fibrae  adhuc  perspicue  cognosci 
possunt,  colorque  non  insigniter  est  mutatus. 

Illa  autem  Encephalomalacia,  de  qua  supra  est  di- 
ctum, saepenumcro  sola  est  morbosa  turbatio,  quam 
in  cerebro  eorum,  qui  isti  succubuerunt  morbo,  con- 
spicimus; in  aliis  autem  cerebris  praeter  malaciam  pa- 
thologicae inveniuntur  productiones,  e.  g.  extravasati- 
ones sanguinis,  exsudata  serosa,  abscessus,  tumores, 
tubercula:  quae  vitia  jam  prius  malacia  exstitisse,  at- 
que aut  irritatione  cerebri  aut  circulatione  impedita 
malaciam  excitasse  constat.  Notandum  est  hoc  casu 
malaciam  semper  morbosa  haec  producta  proxime  am- 
bire. Quae  cum  ita  sint,  non  possumus,  quin  Encepha- 
lomalaciam  et  primariam  et  secundariam  distinguamus. 

Priusquam  decursum  morbi  ipsum  adumbrem,  ana- 
tomicas mutationes,  quas  morbus  otfert,  paucis  expo- 
nam verbis. 

ANATOMIA  1»  ATHOLOGICA. 

Quod  ad  Encephalomalaciam  primariam  pertinet, 
commemorandi  sunt  nobis  praecipue  malaciae  gradus, 
color,  sedes,  extensio. 

Cerebrum,  quod  omnino  normalem  amisit  stru- 
cturam, complures  praebet  mollitiei  gradus.  In  primo 
gradu  normalis  quidem  forma  est  conservata,  ut  con- 
ditio mutata  oculis  haud  perspiciatur.  Microscopio 
vero  adjuvante  fibrae  singulae  paululum  forma  mutatae, 
et  finibus  certis  non  jam  circumscriptae  inveniuntur. 
Etiam  pars  affecta  est  liumidior  quam  statu  normali 
et  si  incisio  fit,  in  infima  parte  parva  humoris  quan- 
titas colligitur.  Pressione  adhibita  substantia  cerebri 
facillime  in  pulpam  densam  permutatur.  In  secundo 
gradu  substantia  cerebri  mutata  est  in  pulpam  molli- 
orem, quam  quae  singularum  partium  formam  servare 
possit.  Gyri  sunt  collapsi,  si  superficiales  sunt  cor- 
reptae partes,  curpus  striatum  et  thalamus  nervorum 
opticorum  planatus,  aut  in  viscosam  massam , quae 
omni  structura  caret,  quaeque  ventriculorum  latera- 
lium fundum  tegit,  est  versus.  Quibus  conditionibus 
si  aqua  cerebro  offunditur,  substantia  nervorum  facile 
a vaginis  involventibus  revellitur  et  in  fluido  frequen- 
tes format  floccos,  qui  aquae  colorem  dant  lacteum» 
In  extremo  gradu,  quem  Velpeou  et  Andral  saepius 
se  observasse  dicunt,  substantia  plane  est  liquida. 
Membranis  partibusque  incisis  sponte  profluit,  et  rete 
tantum  celluloso  - vasculosum  relinquitur.  In  raris 
casibus,  ubi  non  solum  substantia  nervorum,  sed  etiam 
rete  illud  est  absumptum,  disjunctio  partium  totalis  cf- 

(icitur.  Talem  casum  descripsit  Velpeau,  ubi  me- 
dulla oblongata  a ponte  Varolii  plane  erat  sejuncta* 
\ulla  conjungens  fibra  inter  lias  partes  aderat,  et  ipsa 
pia  mater  et  arachnoidea  erant  deletae.  Saepius  di- 
versi malaciae  gradus  in  eodem  cerebro  reperiuntur  et 
quidem  ita,  ut  pars  centralis  sit  mutata  in  pulpam, 
dum  partes  periphericae  facilius  tantum  comprimi 
possunt. 

Color  plagae  emollitae  in  diversis  aegrotis  hoo 
morbo  affectis  diversus  reperitur.  Non  mutatus  fere 
lunquam  cernitur  nisi  in  substantia  medullari,  quae 
vasis  sanguiferis  paene  est  privata.  Plurimis  vero  in 
casibus  est  mutatus;  interdum  color  est  lacteus  aut 
ipali  similis,  quod  tum  perspicue  videre  possumus,  si 
substantia  cinerea  malaciae  sedem  praebet;  saepe  fla- 
vus, luteus,  e flavo  viridis,  haud  raro  denique  ruber, 
purpureus,  ex  rubro  subniger,  fuscus.  Color  ruber 
sanguine  efficitur,  qui  aut  vasis  numero  non  auctis 
continetur,  aut  vasis  ruptis  in  substantiam  cerebri  ef- 
fusus, cum  hac  in  aequalem  massam  coit.  Saepius 
rubor  in  singulis  tantum  locis  substantiae  degeneratae 
observatur,  dum  in  aliis  color  flavus  aut  albus  adest. 
Aliae  quoque  coloris  mutationes  ad  sanguinem  jam  mu- 
tatum sunt  referendae.  Cujus  rei  exemplum  habemus 
insigne.  Si  quidem  sanguis  sub  cutem  extravasatur,: 
cutis  initio  est  rubra,  mox  vero  color  observatur  fus- 
cus, cui  succedit  paulo  post  fusco-flavus  et  viridi-fln- 
vus  postremoque  flavus.  Morbus  si  post  paucas  ho- 
ras aut  unum  diem  in  mortem  exit,  substantia  degene- 
rata aut  est  alba,  flava  aut  rubra;  alba  aut  flava,  si 
Encephalomalacia  erat  simplex,  rubra,  si  Encephalo- 
malacia  cum  inflammatione  aut  sanguinis  extravasatione 

juncta.  Sin  adest  color  fuscus,  e rubro  subniger, 
viridi-flavus,  concludere  possumus,  Enccphalomalaciam 
jam  per  plures  dies  perstitisse.  Cum  jam  cognove- 
rimus, hac  coloris  mutatione  flavum  postremo  remanere, 
facile  est  intellectu,  partes  emollitas  etiam  in  ultimo 
morbi  stadio  hunc  colorem  habere  posse.  Neque  vero 
color  ruber  in  recentibus  solum  invenitur  casibus,  im- 
mo  in  inveteratis  haud  raro  adest,  cum  efficiatur  aut 
sanguinis  stasi  aut  extravasatione.  Extravasationem 
sanguinis  in  unoquoque  decursus  momento  provocari 
posse,  jam  satis  constat.  Ergo  ii  falluntur,  qui  con- 
tendunt, rubram  malaciam  esse  primum  stadium,  albam 
autem  aut  flavam  malaciam  secundum.  Immo  modo 
color  flavus  rubro,  modo  ruber  flavo  succedere  po- 
test. Eliam  sententia,  quam  Lallem  and  proposuit, 
colorem  flavum  ex  mixtione  substantiae  neurinae  cum 
pure  semper  originem  ducere,  est  rejicienda,  cum  par- 
tes emollitae  microscopio  exploratae  fere  nunquam  os- 
tenderint puris  corpuscula.  Pus  et  in  alba  et  in  flava 
malacia  potest  inveniri,  et  Andral  affert  casus,  ubi 
in  media  malacia  pus  ad  verum  abscessum  accumu- 
latum erat. 

Quamquam  substantia  degenerata  plurimis  in  ca- 
sibus omni  caret  odore,  neque  unquam  auctore  Vogt 
acidum  hydrosulphuricum  ut  gangraenosa  cerebri  pars 
olet,  tamen  saepius  idem  auctor  odorem  acidulo-foeti- 
dum  haud  dissimilem  ei,  quem  spiritus  singulorum  hoc 
morbo  laborantium  spargit,  animadvertisse  vult.  Ma- 
laciae extensio  valde  variat.  Saepe  tam  est  parva,  ut 
iu  secundo  cerebro  summa  diligentia  sit  adhibenda,  ne 
omnino  negligatur;  saepe  totum  cerebri  hemisphaerium 
occupat,  et  Deslandes  casum  affert,  ubi  totum  en- 

cephalum  malacia  erat  correptum.  Casus  rarissimus  et 
unicus,  quia  difficile  est  intellectu,  quo  fieri  potuerit, 
ut  morbo  ad  talem  gradum  progresso  vita  sit  servata. 
Etiam  Billard  casus  Encephalomalaciae  universalis 
nonnullos  observavit.  Qui  vero  justam  movent  dubi- 
tationem, cum  ad  infantes  pertineant,  qui  brevi  post 
partum  sunt  mortui.  Malacia  partialis  modo  magis  in 
latitudinem,  modo  in  altitudinem  serpit.  Saepe  singu- 
larum cerebri  partium  formam  sequi  videtur,  ita  ut 
unum  solum  gyrum,  corpus  striatum,  thalamum  ner- 
vorum opticorum,  substantiam  medullarem  aut  cortica- 
lem, aut  singula  tantum  strata  destruat.  Saepe  autem 
plures  harum  partium  omni  substantiae  discrimine 
sublato  corripit. 

Quod  ad  sedem  spectat,  malacia  unamquamque 
regionem  potest  aggredi.  Fuchs  substantiam  cine- 
ream saepius  quam  albam  affici  dicit.  Abercrombio 
autem  et  Andral  contrarium  conleudunt.  Rostan 
et  Fuchs  plerisque  in  casibus  sedem  substantiae  de- 
generatae in  dextro  cerebri  hemisphaerio  invenerunt, 
et  in  eo  omnes  consentiant,  cerebrum  multo  saepius 
quam  cerebellum  et  raesencephalum,  et  partes  hemi- 
sphaeriorum centrales  saepius  quam  periphericas  cor- 
ripi. 

Partes  degeneratae  sensim  sensimque  in  sanas, 
quae  adjacent,  transeunt.  Partes  sanae,  quae  sub- 
stantiam degeneratam  proxime  ambiunt,  sinuosae  et 
erosae  cernuntur  j nihilominus  vero  plerisque  in  casibus 
normalem  consistentiam  et  colorem  praebent.  Raro 
tantum,  imprimis  in  malacia  sanguinea,  abundant  san- 
guine et  rarissime  sunt  densiores  quam  statu  normali. 
Vogt  cas  seroso  fluido  intermixtas  reperit.  In  uno 

casu,  ut  in  nostro  museo  anatomico  videre  licet,  par- 
tes malaciae  proxime  adjacentes  pigmento  flavo,  quod 
omni  structura  organica  carebat,  obtectae  sunt  re- 
pertae. 

Idem  quoque  dici  potest  de  partibus,  quae  sunt 
a malacia  remotae.  Fuchs  cerebrum  deminutum  et 
atrophicum  bis  invenit.  Tunicae  cerebri  saepius  magis 
minusve  sunt  mutatae,  modo  sanae  modo  sanguine 
plenae;  modo  tela  cellulosa,  quae  singulas  conjungit 
tunicas,  sero  est  infiltrata.  Arachnoidea  nonnunquam 
splendorem  amisit,  et  sinus  durae  matris  sanguine  ve- 
noso sunt  expleti.  Tunc  imprimis  tunicae  sunt  affe- 
ctae, si  malacia  est  peripherica. 

Praeter  hasce  et  cerebri  et  tunicarum  involven- 
tium immutationes,  etiam  in  aliis  corporis  organis  a- 
liae  mutationes  quamvis  non  constanter  inveniuntur. 
Plcraeque  ad  systema  vasorum  pertinent,  et  tales  sunt; 
quae  sanguinis  circulationem  impediunt.  Andral, 
Lallemand,  Fuchs  saepius  arteriarum  ossificatio- 
nem in  universum  et  arteriarum  basis  cranii  in  specie 
invenerunt.  Cor  ipsum  aliis  in  casibus  fuit  molle,  in 
aliis  hypertrophicum  et  dilatatum.  Praeterea  Fuchs 
in  vasis  dissolutionem  sanguinis  et  imbibitionem  parie- 
tum arteriarum  rubram,  qui  color  verisimiliter  dissoluto 
sanguinis  pigmento  efficitur,  saepius  se  invenisse  ad- 
monet. Multis  in  casibus  chronici  pulmonum  morbi, 
ut  oedema,  emphysema,  adfuerunt,  nec  non  saepius 
ventriculus  et  intestina  morbosas  quasdam  mutationes 
ostenderunt.  — 

Jam  illa  Encephalomalaciae  forma,  quam  secunda- 
riam nominavimus,  nobis  est  adumbranda. 

Signum  hujus  malaciae  prnestantissimum  est,  quod 

proximo  in  cirouitu  pathologicarum  productionum  cere- 
bri invenitur.  Conditio  ejus  non  differt  ab  illa,  quam 
i jam  descripsimus.  Diversos  ostendit  gradus,  diversam 
extensionem.  Color  a diversis  morbis,  quibus  malacia 
est  perfecta,  dependet.  Malacia  est  sanguinea,  si  cx- 
travasatum  sanguinem,  flava,  si  abscessum,  alba  et 
lactea,  si  exsudatum  serosum  ambit.  Ubi  extravasatio 
sanguinis  aut  exsudatio  serosa  cum  malacia  est  con- 
juncta, dubium  esse  potest,  quod  malum  sit  primari- 
um, cum  modo  malacia  extravasationem  sanguinis  et 
exsudationem  serosam,  modo  liae  malaciam  comitari 
possint. 

Si  ad  Encephalomalaciam  primariam  accedit  apo- 
plexia sanguinea,  substantia  emollita  cum  sanguine 
magis  minusve  intime  est  mixta;  in  extravasato  modo 
coagulato,  modo  adhuc  fluido  sanguine  flocci  et  par- 
ites revulsae  cerebri  inveniuntur,  et  dum  emollita  pars 
ab  altero  latere  plane  est  cruenta,  ab  altero  malacia 
simplex  et  sanguine  vacua  apparere  potest.  In  apople- 
xia vero,  quam  malacia  est  secuta,  nucleus  puro  at- 
que mero  sanguine  compositus,  aut,  si  apoplexia  lon- 
go tempore  ante  obitum  intraverat,  flavus  invenitur, 
quem  malacia,  cujus  intensitas  et  color  cruentus  ab 
extravasato  illo  ad  peripheriam  gradatim  minuitur, 
pariter  ab  omni  latere  ambit. 

Nec  vero  tam  certa  habemus  signa  discernendi, 
utrum,  si  exsudatum  serosum  malaciam  comitatur,  ma- 
lacia an  exsudatio  seri  sit  morbus  primarius.  Fuchs 
differentiam  utriusque  status  hisce  constituit  verbis. 
Malacia  si  morbus  est  primarius,  color  ejus  modo  fla- 
vus, modo  ruber  apparet,  et  exsudatum  serosum  sae- 
pius ne  emollitam  quidem  partem  alluit,  sed  plerumque 

inter  (unicas  cerebri,  rarius  in  ventriculis  colligitur. 
Sin  autem  hydrocephalus  morbus  primarius,  copia  ex- 
sudati in  ventriculis  major  esse  solet,  et  malacia  sern- 
per  quas  partes  exsudatum  alluit,  occupat,  imprimis 
ventriculos  laterales  et  systema  commissurarum.  Ple- 
rumque quoque  per  majorem  regionem  est  propagata. 
Color  ejus  lacteus,  nunquam  flavus  cernitur. 


SYMPTOMATOLOGIA. 


Alii  auctores  complura  in  morbi  decursu  distin- 
guunt  stadia,  alii  tantum  symptomata,  quo  ordine  ab 
initio  usque  ad  finem  morbi  sequuntur,  adumbrant,  di- 
visionis illius  ratione  non  habita.  Neque  est  negan- 
dum, interdum  observatos  esse  casus,  qui  certum  sta- 
diorum ordinem  non  obtinuerint.  Cum  vero  plurimis 
in  casibus  symptomata  singula  ante  omnia  exstent 
et  quidem  ita,  ut  periodos  singulas  aut  latioribus  aut 
arctioribus  circumdent  finibus,  non  possum,  quin  illis 
nssentiar,  qui  morbi  decursum  in  stadia  dividunt.  Hi 
vero  eo  denuo  inter  se  differunt,  quod  non  eadem  sta- 
dia constituunt.  Rostan  duo  tantum  stadia,  stadium 
irritationis  et  paralyseos  distinguit.  Vogt,  Hess  e, 
Fuehs  tria  discernunt  stadia.  Vogt  separat  stadium 
morbi  incipientis,  stadium  morbi  conformati  tertiumque 
stadium  incipientis  paralyseos.  Huic  divisioni  non  as- 
sentior,  siquidem  auctor  ipse  dicit,  plerisque  in  casi- 
bus nullum,  certis  et  praestantioribus  symptomatibus 
insignem  transitum  e primo  in  secuadum  stadium  in- 

veniri.  Hesse  ponit  stadium  prodromorum,  stadium 
incipientis  et  conformati  morbi,  stadium  exituum  morbi. 
Quae  divisio  multo  minus  mihi  arridet,  cum  jam  in 
primo  stadio  mollitiem  cerebri,  quamvis  forsam  gradus 
minimi,  adesse,  certo  habeam  persuasum.  Divisionem, 
iquam  Fuchs  constituit,  duco  optimam,  quia  sympto- 
mata praestantia  singulorum  stadiorum  formant  fines, 
eamque  etiam  sum  secuturus. 

Stadium  prodromorum,  quod  interdum  omnino  non 
animadvertitur,  modo  per  paucos  dies,  modo  per  men- 
ses nonnullos  perdurat.  Symptomata,  quae  ad  sensum 
cerebrique  functionem  spectant  turbatam,  rarius  talem 
iprae  se  ferunt  characterem,  quo  diagnosis  satis  sit 
constituta. 

Symptoma  ante  omnia  nominandum  cephalaea  est, 
cujus  gradus  autem  et  qualitas  valde  variat.  Plerum- 
que est  gravis  et  obtusa,  saepe  uno  loco  fixa,  fere 
semper  latus,  in  quo  postea  malacia  invenitur,  occu- 
pans j saepe  abhinc  per  totum  cerebrum  propagata, 
interdum  typum  obtinet  continuum,  attamen  saepius 
•emittentem , raro  etiam  intermittentem.  Singulis  tan- 
tum in  casibus  plane  deest,  aut  demum  aliis  sympto- 
matibus jam  exortis  intrat.  Insuper  aegrotus  laborat 
gravedine  capitis,  vertigine;  huc  accedunt  animi  tur- 
aationes,  morositas,  tristitia,  varietas  ingenii,  modo  a- 
gitatio,  modo  depressio,  saepius  deminuta  intelligendi 
facultas  et  praecipue  oblivio.  Organa  sensuum  mu- 
nere suo  haud  rite  funguntur,  visus  est  hebes,  aures 
sunt  obtusae  et  singulis  in  casibus  strepunt.  Sermo 
raro  tantum  in  hoc  stadio  est  prohibitus.  Constantis- 
simis  hujus  stadii  symptomatibus  annumerandae  sunt 
sensationes  morbosae  et  affectiones  motus.  Aegroti 

queruntur  dc  debilitate,  de  gravitate  artuum,  de  infir- 
mo et  impedito  motu.  Digiti  sunt  paruin  apti , qui 
rem  capessant.  Ingressus  est  incertus  et  praecipue 
alter  pes  trahitur.  Haud  raro  tremor  artuum,  et  spas- 
mi leves  per  vices  sibi  succedunt.  Crebrius  pares^ 
quae  modo  per  longius  temporis  spatium  persistit, 
modo  citius  evanescit,  in  paroxysmo  quodam  intrat, 
ut  aegrotus  ab  omni  extremitatum  affectarum  usu  per 
longius  breviusve  tempus  impediatur.  Conscientia  hisce 
insultibus  non  turbatur.  Sensus  est  mutatus  et  ple- 
rumque quidem  deminutus;  at  aliquando  auctus,  ut 
partes  affectae  tactu  dolores  excitent,  ipseque  motus  sit 
dolorosus.  Nonnunquam  adest  etiam  formicatio.  Fun- 
ctiones ceterorum  organorum  rarissime  tantum  sunt 
turbatae.  Processus  vegetationis  procedunt  normaliter, 
et  si  forte  adsunt  turbationes,  eae  aliis  c&usis  sunt 
effectae.  Pulsus  paululum  frequens  et  parvus  est; 
somnus  quietus,  raro  tumultuosus.  Facies  est  pallida 
et  tunc  tantum  rubescit,  quando  congestionis  sympto- 
mata observantur. 

Quae  primi  stadii  symptomata  fere  nunquam  con- 
juncta adsunt,  maximam  partem  singula  exisfunf,  qui- 
bus crescentibus  alia  succedunt.  Modo  continuo  et 
aequaliter  procedunt,  modo  per  paroxysmos  aggra- 
vescunt. 

Stadium  secundum  s.  paralylicum  significatur  pa- 
ralysi exorta,  quae  perdurat,  nec  parvo  temporis  spa- 
tio praeterlapso  evanescit,  quaeque  hemiplegia  lateris 
sinistri  esse  solet.  Raro  paraplegia  adest.  Semper 
fere  subito  et  quidem  matutino  tempore  hoc  stadium 
incipit  ab  insultu  apoplectico.  Aegrotus  ore  distorto, 
extremitatum  usu  privatus  prolabitur.  Aliis  in  easi- 

bU0  sensus  et  motus  plane  sunt  amissi  ct  paralysis 
jam  initio  est  completa;  in  aliis  restant  motus,  quibus 
deest  robur  atque  firmitas,  et  paresis  sensim  sensim- 
que  in  morbi  decursu  transit  in  paralysin  perfectam. 
Membra  paralytica  modo  sensu  omni  carent,  modo 
eum  retinuerunt,  ut  tactu  dolores  excitentur;  saepius, 
quod  est  insigne,  membra  gravissimis  dilacerantur  do- 
loribus, qui  sponte  oriuntur.  Qui  saepius  quidem  per 
intervalla  evanescunt,  haud  raro  vero  usque  ad  mor- 
tem persistunt.  Nec  raro  spasmi  tonici,  forma  tetani 
et  trismi  observantur.  Hi  vero  non  sunt  confundendi 
cum  contracturis,  quae  in  extremitatibus  paralysi  af- 
fectis exoriuntur.  Extremitates,  quae  non  jam  volun- 
tati parent,  flectuntur  et  rigorem  ostendunt  vehemen- 
tem, musculis  flexoriis  valde  intensis.  Quod  sympto- 
ma , a multis  praestantissimum  habitum , saepius 
desideratur.  Contracturae  aut  sensim  semsimque  inde 
a digitis  manuum  pedumque  incipiunt,  aut  subito  modo 
una  cum  paralysi,  modo  post  eam  existunt.  JSaepius 
continuae  perdurant  usque  ad  mortem,  saepius  vero 
jper  intervalla  evanescunt  non  solum  remissiones,  sed 
etiam  intermissiones  ostendentes,  saepius  denique  plane 
cessant.  Haud  raro  etiam  adsunt  convulsiones,  qui- 
bus si  initio  morbi  observantur,  breviore  aut  longiore 
temporis  spatio  praeterlapso  succedit  paralysis  aut 
sine  aut  cum  contracturis.  Modo  in  uno  tantum  la- 
tere, modo  in  utroque  apparent,  modo  alterum  occu- 
pant latus,  dura  alterum  paralysi  est  correptum.  Con- 
scientia rerum  nonnunquam  initio  hujus  stadii  plane 
est  servata,  haud  raro  intervallis  per  breve  temporis 
spatium  turbatur,  et  tantum  in  morbi  decursu  paula- 
‘im  abit>  wterdum  etiam  subito  exstinguitur.  Facul- 

tates  animi  lente  fugiunt.  Nonnunquam  deliria  ad- 
sunt. Ad  unum  autem  omnes  laborant  cephalaea 
gravi,  cujus  locum  aegroti  fere  semper  accurate  si- 
gnificare possunt,  laborant  gravedine  capitis,  vertigine, 
sensuum  hallucinationibus,  auribus  obtusis.  Sermo  est 
magis  impeditus,  et  nonnunquam  loquendi  facultas 
plane  deleta.  Praeterea  adsunt  deglutitio  difficilis,  et 
cum  organa  pelvis  paralysi  sint  affecta,  obstructio  al- 
vi et  incontinentia  urinae.  Saepius  vero  jam  di- 

arrhoea exoritur.  Respiratio  non  est  valde  mu- 
tata , paululum  difficilis , at  non  stertorosa  , pul- 
sus modice  frequens,  parvus,  interdum  irregularis; 
facies  est  pallida  et  collapsa,  et  rarissime  tantum  con- 
gestionis symptomata  accedunt.  Oculi  sunt  concavi, 
omnique  carent  splendore,  pupillae  sunt  normales.  Com- 
pressionis cerebri  symptomata  plane  desunt.  Vogt 
in  hoc  stadio  acidulo- foetidum  odorem  haud  dissi- 
milem ei,  quem  substantia  cerebri  emollita  crebrius 
spargit,  observasse  vult. 

Hoc  stadium,  nisi  jam  est  lethale,  aut  post  bre- 
vius aut  longius  tempus  in  tertium  transit.  Sin  vero 
status  in  melius  vertitur,  per  hebdomades  et  per  men- 
ses usque  protrahitur.  — 

Stadium  febris  putridae.  Symptomata  omnia  et 
intensitate  et  extensitate  crescunt.  Febris  exoritur  pu- 
trida: prostratio  virium  est  magna,  cutis  sicca  et  urens, 
saepius  sudoribus  frigidis  et  viscosis  obtecta,  pulsus 
frequens,  parvus,  irregularis,  lingua  arida,  fuliginosa, 
alae  nasi  fuligine  obductae,  pupillae  dilatatae,  facies  pal- 
lida, collapsa,  ad  finem  hippocratica.  Sedes  sunt  in- 
sciae, adest  incontinentia  urinae.  Jam  conscientia  plane 
est  exstincta.  Insuper  existunt  interdum  deliria  mussi- 

tantia,  quae  vero  mox  in  soporem  transeunt.  Saepius 
aegroti  in  lethargum  incidunt.  Nonnunquam,  quod  est 
relatu  dignissimum,  aegroti  brevi  ante  obitum  fiunt 
sui  conscii;  mox  vero  exanimantur.  Postremo  respi- 
ratio fit  frequens,  difficilis,  et  mors  aut  cerebri  aut 
pulmonum  paralysi,  nec  non  saepius  gangraenoso  de- 
cubitu efficitur.  At  interdum  accedunt  complicationes, 
quibus  haud  raro  morbi  imago  plus  minusve  obscura- 
tur, quaeque  sunt  inflammatio,  extravasatio  sanguinis, 
exsudatio  seri. 

Si  cum  malacia  inflammatio  jungitur,  signa  exi- 
stunt  irritationis : turgor  et  rubor  faciei,  color  capitis, 
pulsatio  carotidum,  deliria  furibunda,  pulsus  major  et 
durior. 

Quodsi  Encephalomalacia  complicata  est  cum  apo- 
plexia sanguinea,  praeter  malaciae  symptomata  con- 
gestionis signa  adsunt.  Vertigo  tunc  est  major,  gra- 
vedo capitis  exigua,  cephalaea  magis  vehemens,  caput 
tumescit,  venae  jugulares  turgescunt,  oculi  rubent,  re- 
spiratio est  stertorosa.  Nihilominus  vero  facies  est 
pallida,  pulsusque  parvus.  Apoplectico  impetu  non 
solum  motus,  sed  etiam  conscientia  plane  exstinguitur. 
Si  seri  exsudatio  Encephalomalaciam  comitatur,  cutis 
3st  sicca,  urina  rara  et  turbida;  aegrotus  subito,  nul- 
lis fere  cong-estionis  symptomatibus  antegressis,  para- 
lysi afficitur  completa,  conscientiaque  tola  privatur; 
modo  in  lethargum  incidit.  Pupillae  adhuc  normales 
sunt  dilatatae,  pulsus  fit  frequentior,  irregularis,  fili- 
formis, respiratio  difficilis.  Facies  et  praecipue  pal- 
pebrae tumescunt  et  interdum  oedema  pedum  existit. 

(juod  ad  Encephalomalaciam  pertinet  secundariam, 
eo  differt  a primaria,  quod  symptomata  malaciae  pro- 

prm  tunc  demum  animadvertuntur,  postquam  jam  p at 
brevius  longiusve  tempus  certa  alius  morbi  sympto- 
mata antecesserunt. 


diagnosis. 

Antequam  de  diagnosi  speeialiler  agam,  paoeis 
repetam  verbis  symptomata,  quae  ad  Eiicephalomalneiam 
cognoscendam  sunt  praestantissima.  Sunt  quidem  capi- 
tis dolores,  sensuum  organorum  hebetudo  gradatim  ex- 
oriens, paresis  sensim  sensimque  existens,  et  insultibus 
apoplecticis  antecedens,  absentia  omnium  congestionis 
symptomatum,  absentia  febris,  conscientia  apoplecticis 
insultibus  haud  plane  exstincta,  dolores  et  contracturae 
membrorum  paralysi  allectorum,  absentia  omnium  sym- 
ptomatum, quae  compressionem  indicant.  Ubi  haec  sym- 
ptomata adsunt  conjuncta,  diagnosis  erit  certa.  Sia 
autem  complura  desiderantur  et  praecipue  cum  aliis 
Encephalomalacia  complicata  est  morbis,  facillime  pot- 
est fieri,  ut  medicus  fallatur.  Quam  ob  rem  morbus, 
quibuscum  Encephalomalacia  possit  confundi,  accura- 
tius perscrutari,  haud  ineptum  puto.  Encephalomalacia 
vero  potest  confundi  cum  encephalitide  chronica,  apo- 
plexia sanguinea,  nervosa,  serosa,  tumoribus,  scirrho, 
tuberculis  cerebri. 

Apoplexia  sanguinea  plerumque  sine  prodromis 
aegrotum  invadit,  ubi  vero  prodromi  adsunt,  ad  coii 
gestiones  pertinent.  Symptomata  statim  summum  »»' 
gradum  progrediuntur  et  tunc  paulatirn  decrescunt. 
Etiam  in  paralytico  insultu  signa  congestionis  perdu- 
rant. Caput  est  cnliduin,  Ihcies  turgescit,  conjunctiva 

oculi  rubet,  oculi  prominent,  carotides  vehementer  pul- 
sant, respiratio  est  stertorosn,  pulsus  rarus,  magnus, 
, plenus.  Haemorrhagia  si  magna  est , conscientia 
subito  et  plane  deletur,  functionesque  sensuum  omnino 
exstinguuntur,  hemiplegia  est  completa,  aegrotus  co- 
matosus.  In  universum  potest  dici,  coma  esse  primum 
apoplexiae  symptoma,  dum  in  Encephalomalacia  non 
nisi  sub  finem  morbi  exoritur.  Dolores  et  contracturae 
membrorum  paralyticorum  raro  tantum  adsunt,  crebrius 
vero  spasmi  et  convulsiones  sani  lateris.  Haemorrha- 
gia si  parva  est,  symptomata  egregie  decrescunt;  se- 
cundus insultus  apoplecticus  plerumque  est  lethalis. 
Homines  robusti,  plethora  laborantes,  apoplectico  ha- 
bitu instructi  praecipue  corripiuntur.  Apoplectici  in- 
sultus post  meridiem  vel  tempore  vespertino  existunt, 
iisque  fere  semper  causae  excitantes  praegrediuntur. 

In  casibus,  in  quibus  aut  malacia  ad  apoplexiam 
sanguineam,  aut  apoplexia  ad  malaciam  accedit,  ma- 
xime est  respiciendum,  quo  ordine  symptomata  sibi 
succedant.  Si  jungitur  Encephalomalacia  secundaria 
cum  apoplexia,  primum  apoplexiae  sanguineae  aderant 
symptomata.  Aegroti  insultu  apoplectico  praegresso 
omnia  congestionis  signa  ostendunt;  paululum  quidem 
convalescunt,  neque  verq  conscientiam  et  motum  reci- 
piunt. Paulo  post  pulsus  rarus,  magnus,  plenus  in 
frequentem,  debilem,  irregularem  mutatur,  cutis  fit  ca- 
lida, facies  pallida,  lingua  sicca  et  aegroti,  insultu  apo- 
plectico npn  regresso,  moriuntur  febri  torpida. 

Apoplexia  nervosa,  quae  fulmine  aut  psychicis 
affectibus  vehementibus  efficitur,  quaeque  paralysis  to- 
tius est  cerebri,  semper  sine  prodromis  oritur.  Subito 
consciente  plane  deletur,  paralysis  est  completa  et 

quidem  paraplegia,  membra  sunt  laxa,  facies  pallida 
cutis  gelida,  saepe  sudoribus  frigidis  oblecta,  pulsus 
rarus,  parvus,  filiformis,  respiratio  suppressa. 

Apoplexia  serosa,  quamquam  plerisque  cum  aliis 
complicata  est  morbis,  tamen  saepius  morbus  existit 
proprius.  Sectio  ventriculos  seroso  exsudato  expletos 
ostendit,  neque  aliae  cerebri  mutationes  organicae  in- 
veniuntur, nisi  raro  substantia  densior.  Aegroti  que- 
runtur de  gravedine  capitis,  vertigine,  somnolentia. 
Facultates  animi  celeriter  diminuuntur,  vespertino  tem- 
pore facies  modo  pallida,  modo  rubra,  caput  paululum 
calidum,  pupillae  initio  contractae,  mox  dilatantur,  ex- 
tremitates frigidae  et  oedematosae , alvus  retardata, 
urina  rara,  fusca.  Breviore  vel  longiore  temporis  spa- 
tio praeterlapso,  subito  signa  apoplexiae  et  compres- 
sionis cerebri  exoriuntur.  Conscientia  plane  est  deleta, 
paralysis  completa  et  quidem  crebrius  paraplegia  quam 
hemiplegia,  coma  adest,  saepius  respiratio  est  sterto- 
rosa  etiamsi  minoris  gradus  quam  in  apoplexia  san- 
guinea, pulsus  debilis,  irregularis. 

Vix  unquam  Encephalomalacia  confunditur  cum 
encephalitide  acuta,  quae  cum  febri  vehemente  signis- 
que congestionis  egregiis  est  conjuncta.  Alia  'ero 
encephalitidis  species,  quae  est  chronica,  quaeque  im- 
primis homines  abusui  spirituosorum  deditos  invadit, 
diagnosin  difficilem  reddere  potest.  Talia  sunt  ejus 
symptomata:  adest  cephalaea  gravis,  oculi  rubent, 
pupillae  sunt  contractae,  adest  oblivio  et  perturbatio 
mentis,  tremor  et  spasmus  extremitatum,  praecipue  su- 
periorum, incessus  est  anceps,  infirmus,  mox  inconti- 
nentia urinae  oritur,  paulo  post  aegroti  incidunt  in  a- 

mentiam,  postremoque  sopor  accedit.  Pulsus  saepe 
per  totum  morbi  decursum  est  normalis. 

Encephalitis  chronica  illa,  quae  causis  externis 
efficitur,  aut  ab  sensuum  organis,  imprimis  ab  auribus 
ad  cerebrum  porrigitur,  atque  saepius  plagas  tantum 
circumscriptas  corripit,  prae  se  fert  quidem  sympto- 
mata singula,  quae  etiam  in  Encephaloraalacia  inveni- 
untur, ut  cephalaea,  turbationes  sensuum,  nonnunquam 
contracturae  et  convulsiones;  sed  praeter  anamnesin 
multa  adsunt  symptomata,  quae  diagnosin  constituunt. 
Congestiones,  pupilla  contracta;  insuper  affectiones  or- 
ganorum abdominis  sympathicae,  nausea,  vomiturilio, 
vomitus,  dolor  in  regione  hypochondriaca  dextra,  fun- 
ctio hepatis  laesa,  haud  raro  icterus.  Paralysis  ple- 
rumque exoritur,  quo  tempore  inflammatio  aut  in  ex- 
sudationem  lymphaticam,  aut  in  suppurationem  exit. 
Suppurationem  cerebri  adesse,  febri  suppuratoria,  quae 
primum  typum  obtinet  intermittentem  et  quidem  errati- 
cum, postea  remittentem,  facile  cognoscitur. 

Tubercula  aliique  tumores  cerebri  saepius  reddunt 
diagnosin  difficilem,  quippe  qui  initio  haud  raro  sympto- 
mata prodromis  Encephalomalaciae  non  dissimilia  prae- 
beant. Adest  cephalaea,  vertigo,  formicatio;  facultates 
animi  sunt  deminutae.  Plerumque  vero  dyscrasiis  pro- 
vocantur, decursumque  habent  tardiorem.  Cephalaea 
magis  est  circumscripta  et  vehementior,  raro  tantum 
adest  paresis,  frequentius  autem  vomitus,  qui  vix  pot- 
est coerceri.  Diagnosis  tunc  fit  certior,  si  aegrotus 
tumoribus  in  aliis  corporis  partibus  aut  laboravit  aut 
laborat.  Maximi  vero  momenti  est,  quod  in  Encepha- 
lomalaciae stadio  prodromorum  paralysis,  in  tuberculis 

cerebri  Cephalaeae  stadium  succedit  convulsivum.  Con- 
vulsiones, quae  per  longiora  intervalla  existunl,  haud 
dissimiles  sunt  epilepsiae. 


AETIOLOGIA. 

Quamquam  Encephalomalacia  in  qualibet  aelate 
est  observata,  tamen  negare  nequimus,  homines  impri- 
mis aelate  provectiores  corripi,  ideoque  senectutem  cau- 
sam esse  praedisponentem.  Si  perlegimus  auctorum 
scripta,  homines  plurimos  hoc  morbo  affectos  quinqua- 
gesimum annum  jam  superasse  invenimus.  Casus,  qui 
pertinent  ad  infantes,  sunt  rariores.  Sexus  muliebris 
saepius  corripi  videtur.  Magna  etiam  praedispositio 
apud  illos  reperitur,  qui  aut  gravioribus  morbis,  aut 
perversa  vivendi  ratione  debilitati,  jam  ante  tempus 
senibus  similes  sunt  facti.  Tum  dyscrasiis  et  impri- 
mis arthriticae  et  scrophulosae,  quae  animalisationem 
debilitant  et  sic  vegetationem  turbant,  magna  ad  En- 
cephalomalaciam  movendam  vis  est  vindicanda.  Ar- 
thritis eo  quoque  inter  causas  praedisponentes  est 
nominanda,  quia  haud  raro  vitia  organica  et  tunicarum 
cerebrum  involventium  et  arteriarum  basis  cranii,  e.  g. 
ossificationes  efficit;  quo  fit,  ut  circulatio  in  cerebro 
impediatur  et  vegetatio  cerebri  perturbelur.  Dyscra- 
siam  vero  propriam,  quae  Encephalomalaciam  excitet, 
agnoscere,  quod  Hesse  fecit,  non  habeo  necessarium, 
cum  talis  ad  hunc  diem  non  sit  cognita  certis  signis, 
cumque  jam  aliis  dyscrasiis  vis  morbum  nostrum  cre- 
andi sit  insita.  Dyscrasiis  haud  dissimilem  vim  alii 

morbi  chronici,  ut  phthisis,  habere  videntur.  Mu~ 
tationes  organicas  et  organorum  systematis  vaso- 
rum centralium  et  arteriarum  cerebri  influere  ad  ge- 
nesin  Encephalomalaciae,  sectionibus  sat  superque  est 
probatum.  Nominandae  sunt  ossificationes  arter  arum, 
aneurysmata,  ossificatio  valvularum,  hypertrophia,  dila- 
tatio, malacia  cordi*,  vitia,  quae  efficiunt,  ut  et  afflu- 
xus  sanguinjs  ad  cerebrum  et  defluxus  e cerebro 
sit  impeditus,  quae  igitur  plus  minusve  organicam 
metamorphosim  et  vegetationem  cerebri  turbant.  Ean- 
dem vim  exercent  quoque  morbi  pulmonum  chro- 
nici, ut  oedema,  emphysema.  Si  quae  jam  diximus 
complodimur,  illi  imprimis  Encephalomalaciae  patere 
videntur,  qui  corporis  debilitate  aut  aetate  aut  consti- 
tutione aut  aliis  causis  effecta  laborant ; et  praedispo- 
sitio  major  evadit,  vegetatione  cerebri  quibuscunque 
conditionibus  deminuta.  Quod  ad  causas  occasionales 
pertinet,  memorandae  sunt  hae:  domicilium  humidum, 
aptorum  ciborum  inopia,  squalor,  intemperantia  libidinis, 
moeror,  anxietas,  timor  et  aliae  commotiones  animum 
deprimentes , abusus  spirituosorum  et  medicaminum 
narcoticorum,  nimii  animi  labores,  frequentes  vigiliae. 
Nec  non  frigoris  magni  et  aestus  vis  morbum  potest 
provocare. 

Sententiae  auctorum  de  Encephalomalaciae  natura 
valde  variant. 

Lallemand  et  Bricheteau  dicunt,  hunc  mor- 
bum semper  inflammationis  exitum  esse.  Abercrnmbie, 
ftoslan,  A.ndrnl,  Knoephalotnalacinin  modo  inflamma- 
tionis, modo  aliorum  morborum  exitum  esse  contendunt. 
Vogt  propriam  inflammationis  formam,  cui  nomen  in- 
flammationis liquefacientis  dat,  Encephalomalaciae  vin- 

dicat.  Eisenmann  ait,  Encephalomalaciam  nihil  esse 
nisi  macerationem  medullae  seroso,  purulento  aut  sa- 
nioso fluido  effectam.  Recamier  Encephalomalaciam 
nervosa  quadam,  irregulari,  maligna  febri  excitatam  esse 
putat.  Hopfengartner  hunc  morbum  ab  inflamma- 
tione plane  sejungit,  cumque  locali  vegetationis  dele- 
tione, quae  non  adaucta  partium  vicinarum  actione 
existat,  provocatum  esse  censet.  Fuchs  Encephalo- 
malaciam proprium,  asthenicum  morbum  cerebri,  cum 
locali  vegetationis  exstinctione  conjunctum  habet. 

Sententia  illa,  Encephalomalaciam  esse  exitum 
encephalitidis,  est  rejicienda,  cum  symptomata  morbi 
ad  inflammationem  nunquam,  nisi  forte  complicatio  ad- 
est, possint  referri.  Causae  malaciam  moventes  tales 
sunt,  quae,  quominus  inflammatio  excitetur,  praepediunt. 
Anatomicae  mutationes,  quae  sectione  inveniuntur,  pari 
modo  naturam  hujus  morbi  non  inflammatoriam  osten- 
dunt: nam  nunquam  inflammationis  exitus  in  exsuda- 
tum lymphaticum,  numerosas  vasorum  ramificationes 
continens,  et  in  suppurationem  existunt.  Quod  ad  sen- 
tentiam attinet,  rubram  malaciam  esse  primum  morbi 
stadium,  albam  et  flavam  stadium  secundum,  jam  su- 
pra cognovimus,  hanc  esse  falsam. 

Rubra  malacia  et  in  primo  et  in  ultimo  stadio  pot- 
est reperiri,  cum  aut  imbibitione  aut  extravasatione 
sanguinis  efficiatur.  FJavus  malaciae  color,  qui,  si 
Eneephaloinalacia  est  simplex,  per  totum  morbi  decur- 
sum persistere  potest,  saepius  color  est  normalis  ce- 
rebri emolliti,  saepius  vero  decoloratione  sanguinis  ef- 
fusi procreatur,  et  raro  tantum,  si  complicatio  cum  in- 
flammatione adfuit,  mixtione  neurinae  et  puris  oritur. 
Quod  Recamier  de  hujus  morbi  natura  judicat,  no- 

bis  non  minas  falsum  esse  videtur,  cum  Encephalo- 
malaciam  nunquam  antecedant  symptomata  febrilia,  cum- 
que crebrius  in  mortem  exeat,  febri  nondum  exorta. 
Febris,  quae  in  tertio  stadio  existit,  est  sequela  nec 
causa.  Si  in  memoriam  revocamus,  quae  de  malaciae 
indole  anatomica,  de  symptomatologia  et  aetiologia  su- 
pra protulimus,  non  possumus  non  sequi  sententiam, 
quam  Fucbs  proposuit.  Cujus  argumentum  non  so- 
lum in  eo  est  positum,  quod  causae  praedisponentes 
ejus  sint  indolis,  ut  nutritionem  totius  corporis  laedant; 
sed  etiam  quod  causae  occasionales  tales  sint,  quae 
imprimis  processus  cerebri  organicos  turbent,  ut  ossifica- 
tio arteriarum  cerebri,  circulatio  aut  impedita  aut  om- 
nino sublata,  innervatio  vasorum  deleta.  Insuper  cura, 
quae  adbibenda  est  incitans  naturam  morbi  asthenicam 
probat. 

Encephalomalacia  secundaria  sine  dubio  ita  pro- 
creatur, ut  morbosa  illa  producta  paries  circumdantes 
comprimant,  quo  fit,  ut  in  partibus  affectis  nutritio  a- 
lienetur  et  turbetur. 


DECURSUS  ET  EXITUS. 


Morbus  aut  breviore  aut  longiore  temporis  spatio 
finitur;  interdum  acutissimus  intra  primum  tertiumque 
nychthemerum  in  mortem  exit,  plerumque  vero  chro- 
nicus per  menses  complures  et  per  multos  usque  an- 
nos statu  modo  in  melius  inclinato,  modo  in  pejus  mu- 
tato protrahitur. 


Exitus  in  sanationem  ad  liunc  diem  rarissime  est 
observatus  et  saepius  tunc  perquam  dubium  est,  quo- 
usque diagnosi  fides  sit  habenda.  Eum  autem  omnino 
negare  non  possumus,  cum  Dechambre  secliouibus  do- 
cuerit, fieri  posse,  ut  partes  cerebri  emollitae  in  cica- 
tricem abeant.  Etiam  Fuchs  contendit,  exitum  in 
sanationem  interdum  esse  secutum,  et  quidem  non  so- 
lum in  primo  stadio,  sed  etiam  in  tertio,  febri  putrida  > 
jam  exorta.  Certum  autem  est,  sanationem  in  stadio 
secundo  et  tertio  provenientem  non  eo  effici,  quod 
mollita  pars  ad  priorem,  normalem  structuram  et  den- 
sitatem redigatur.  Sanatio,  quae  nullo  modo  completa  i 
esse  potest,  procedit  lente  et  sine  crisi,  Motus  nun- 
quam illam  vim  et  energiam  recipiunt,  qua  antea  usi 
sunt;  plerumquae  remanet  paralysis  partialis.  Sensus, 
saepius  priorem  energiam  recuperant.  Singulae  animi 
facultates  sunt  turbatae.  Jam  paucis  illustrabo  verbis, 
quo  modo  sanatio  efficiatur.  Partes  sanae,  quae  de- 
generatas proxime  ambiunt,  levi  inflammatione  corre- 
ptae ad  altitudinem  linearum  sex  abundant  sanguine; 
inter  sanas  et  degeneratas  partes  exsudatur  fibrina  et 
post  brevius  longiusve  tempus  format  solidam  mem- 
branam, quae  vasis  capillaribus  instructa  sicut  cap- 
sula emollitam  plagam  circumdat.  Paries  internus  se- 
cernit liquorem  serosum,  cujus  ope  resorptio  emollitae 
massae  sensim  sensimque  perficitur.  Postremo  capsula 
deminuitur,  parietes  sibi  appropinquantes  conjunguntur 
fibrosis  filamentis  et  haud  raro  densam  formant  cica- 
tricem. Saepius  vero  conjunctio  parietum  non  est 
perfecta,  sed  tantum  partialis  et  tunc  post  mortem 
parva  invenitur  caverna,  quae  aut  parvam  seri  quan- 

tifafem  aut  massam  modice  densam,  reliquias  substan- 
tiae emollitae,  continet. 

Alter  et  quidem  frequentissiinus  exitus  est  letha- 
lis.  Mors  efficit ur  variis  modis,  modo  subito  apople- 
ctico  insultu,  paralysi  cerebri  exorta  , modo  extrava- 
satione sanguinis  aut  exsudalione  seri,  modo  gangrae- 
noso decubitu  aut  deniqus  febri  torpida. 


PROGNOSIS. 


Prognosin  hujus  morbi  generatim  malam  esse  propter 
dignitatem  organi  laesi  inter  omnes  constat ; eam  autem 
pessimam  omninoque lethalem,  ut  Ro  st  an  dicit,  illis  sa- 
nationis exemplis  est  refutatum.  In  prognosi  constituenda 
prae  ceteris  ratio  est  habenda  aetatis,  constitutionis,  sta- 
dii morbi,  complicationis.  Quo  major  natu,  quo  debilior  ae- 
grotus, eo  pejor  prognosis.  Imprimis  illi  periclitantur, 
qui  dyscrasiis  laborant,  quique  nimis  spirituosis  fruun- 
tur.  Prodromi,  qui  per  longum  tempus  perdurant,  au- 
ctore Fuchs  prognosin  reddunt  pejorem.  Stadio  se- 
cundo incipiente  periculum  tunc  est  majus,  quando 
symptomata  pathognomonica  celerius  procedunt,  quando 
paralysis  celerius  fit  completa  et  perceptio  sensuum, 
conscientia,  sermo  celerius  exstinguuntur.  Febris  tor- 
pida nondum  certum  est  mortis  signum.  Tum  demum 
de  servanda  vita  est  desperandum,  cum  aegroti  sunt 
comatosi,  extremitates  infrigescunt,  pulsus  frequentis- 
siraus  et  filiformis,  respiratio  difficilis  et  anxia  apparet. 
1 Deliria  in  hoc  stadio  pro  ratione  fausti  suat  ominis, 

Tunc  quoque  prognosis  est  pejor,  si  partes  centrales  > 
quam  si  periphericae  sunt  correptae.  Quod  attinet 
complicationes,  exitus  sernper  erit  lethalis,  si  extrava- 
satio sanguinis  aut  exsudatio  seri  omnino  est  magna. 
Parva  sanguinis  aut  seri  quantitas,  quae  emollitae  ce- 
rebri parti  admiscetur,  forsitan,  conditionibus  alioquin  r. 
faustis,  vix  sanationi  obstat. 

Prognosis  Encephalomalaciae  secundariae  sernper 
est  perquam  dubia.  Tunc  tantum  servari  potest  vita, i 
si  malacia  extravasatione  sanguinis  aut  exsudato  seroso 
est  effecta. 


CURA. 


Ut  de  causa  morbi  proxima,  sic  etiam  de  curai 
alii  auctores  cum  aliis  dissentiunt.  Lallem  and,  qui 
naturam  morbi  inflammatoriam  declarat,  in  morbo  sa- 
nando medicaminibus  utitur  antiphlogisticis.  Rostan 
eandem  curae  methodum  laudat,  et  in  tertio  tantum 
stadio,  si  febris  torpida  est  exorta,  medicamina  tonica 
et  incitantia  administrat.  Fuchs,  cum  morbus  sem- 
per  vitae  deminutae  signa  prae  se  ferat,  in  omnibus 
stadiis  methodum  curationis  incitantem  et  roborantem 
est  exsecutus. 

Aegrotus  si  jam  in  primo  stadio  auxilium  petit, 
omnes  res  noxiae  sunt  removendae.  Si  certae  causae 
non  inveniuntur,  morbus  potius  senectute  aut  constitu- 
tione debili  effectus  videtur,  praeter  cibos  pleniores  et 
roborantia  ea  sunt  adhibenda  medicamina,  quae  fra- 

2tain  nervorum  vim  augent,  ut  Arnica,  Valeriana, 
Xaphtha,  Ammonii  praeparata,  lotiones  spirituosae,  bal- 
nea aromatica.  Si  in  stadio  secundo  aegrotus  apople- 
ctico  insultu  prolabitur  vehementi,  curatio  apoplexiae 
nervosae  est  instituenda.  Insultus  haud  graves  pro- 
priam curationem  non  requirunt.  Ceteris  symptomati- 
bus hujus  stadii  eodem  modo  est  obveniendum,  nisi 
luod  medicamina  fortiora  et  majori  dosi  sunt  adhibenda. 
Laudantur  ad  usum  internum  Arnica,  Ammonii  prae- 
jarata,  Naphtha  et,  si  symptomata  sunt  graviora, 
Jhosphorus;  ad  usum  externum  infrictiones  linimenti 
volatilis,  liquoris  Ammonii  causticir  Olei  phosphorati, 
otiones  spirituosae,  insuper  vesicantia  ad  cervicem 
st  sinapismi  ad  suras.  Retardatio  alvi  clysmatibus, 
nfuso  Chamomillae  et  Asa  foetida  paratis,  est  amo- 
venda. Quae  curandi  methodus  eadem  in  tertio  stadio 
sst  continuanda. 

Si  morbus  cum  inflammatione  est  complicatus,  aut 
ii  accedunt  congestiones  passivae,  antiphlogosis  non 
iisi  caute  est  adhibenda,  et  methodus  derivans  venae- 
leclioni  sempcr  praeferenda.  Si  Enccphalomalacia 
sum  hydrocephalo  est  conjuncta,  medicamina,  quae  se- 
sretiones  augent,  una  cum  ceteris,  jam  supra  laudatis, 
sunt  administranda.  Decubitus  curationem  propriam 
oostulat. 

VITA. 


IVatus  sum  ego,  Guilelmus  Lorenz,  Sundiae  tertio  di 
mensis  Augusti  anuo  hujus  saeculi  XVIII.  patre  CaroI 
Joanne,  matre  Carolina  e gente  Fii  rsteno  w,  quibu 
adhuc  viventibus  pio  animo  laetor.  Fidem  confiteor  evan 
gelicam  • 

Primis  literaruin  elementis  imbutus,  puer  decem  annorun 
Gymnasium  Sundense,  quod  qer  undecim  annos  frequentas 
quodque  directore  Cei.  N ia b e per  longum  annorum  spat.ui 
floreat,  adii.  Autumno  anni  MDCCCXXXIX  testimonio  ma 
Diritatis  instructus,  Berolinum  me  contuli  et  inter  civiui 

Academicorum  numerum  ab  111.  Twesten,  apud  quem  tunc 
erant  fasces,  receptus,  apud  111.  Hecker,  t.  t.  decanum 
medicorum  ordinis  maxime  spectabilem,  nomen  sum  profes- 
sus. Per  quadriennium  hisce  interfui  scholis: 

111  T r en  d el en b u rg  de  logice;  Cei,  Beneke  de 
psychologia;  Ccl.  Do  ve  de  physice;  Ili.  Lichtenstein 
de  zoologia;  111.  Weiss  de  mineralogia;  111.  Kunth  de 
botanice;  III.  Mitschcrlicli  de  chemia;  111.  Schlemm 
de  osteologia;  111.  Mulier  de  anatomia  universa,  de  ana- 
tomia  organorum  sensuum,  de  auatomia  comparata  et  pa- 
thologica, de  physiologia;  Cei.  Henle  de  anatomia  univer- 
sa; Cei.  Mitscherlicli  de  materia  medica;  111.  Hecker 
de  pathologia  generali,  de  historia  medicinae;  III.  Jiing- 
ken  de  chirurgia;  111.  Schonlein  de  pathologia  et  the- 
rapia speciali;  Exp.  Isensee  de  morbis  cutis;  Exp.  Dana 
ie  aurium  morbis;  Cei.  Kluge  de  arte  obstetricia;  Exp. 
Nicolai  de  politia  medica,  de  medicina  forensi. 

Docuerunt  me  artem  cadavera  rite  secandi  111.  Mulier 
et  111.  Schlemm,  artem  fascias  imponendi  Exp.  Tros  c h ei, 
operationes  chirurgicas  111.  Schlemm,  operationes  ophthaf- 
miatricas  Exp.  Angelstein. 

Clinicis  interfui  medicis  111.  Schonlein,  Cei.  Wolff, 
chirurgicis  et  ophthalmiatricis  111.  Jiingken,  III.  Dieffen- 
bach,  clinico  morbis  syphiliticis  constituto  et  obstetricio 
Cei.  Kluge,  paediatrico  Cei.  Barez,  policlinico  medico  - 
chirurgico  Cei.  Trustedt.  Quibus  omnibus  viris  de  me 
valde  meritis,  maximas  quas  possum  ago  gratias. 

Jam  vero  tentaminibus , ct  philosophico  et  medico,  ab- 
solutis nec  non  examine  rigoroso  superato,  spero  fore,  ut 
dissertatione  et  thesibus  publice  defensis,  summi  in  medicina 
et  chirurgia  honores  in  me  conferantur. 


THESES. 

I.  Medicus  venenis  non  utitur. 

II.  Ligatura  arteriarum  torsioni  anteponenda. 

III.  Syncliondrotomia  omnino  est  rejicienda. 

IV.  Crusta  pleuritica  non  est  inflammationis  signum. 

V.  Etiam  venae  resorbent. 


